Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: E fejezet szerinti engedélyezési eljárás az 1996. évi CXVI. törvény 17. § (2) bekezdés a) pontja
Paragraph Index: 246

k) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 3.023. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni. Kivitelezési dokumentáció önmagában történõ benyújtása nem elégséges. 3.6. ÜZEMELTETÉSI ENGEDÉLY 3.6.1. Az engedély érvényessége 3.024. A jogerõs üzemeltetési engedély az abban meghatározott feltételek teljesülése esetén a rendszerelem funkció-, illetve üzembe helyezési próbáira kidolgozott programok elvégzésére és azok sikeres végrehajtása után a rendszerelem üzemeltetésére jogosít fel. 3.025. Amennyiben az összetett funkciópróba, üzembe helyezési program eredményeinek hatósági felülvizsgálata szükséges, akkor a Hatóság meghatározott idõre szóló üzemeltetési engedélyt ad. A meghatározott idõre érvényes üzemeltetési engedély helyébe lépõ új üzemeltetési engedély kiadása az eredmények és azok értékelésének benyújtását és Hatóság általi elfogadását követõen történik. 3.026. A Hatóság a rendszerelem jellemzõit és az engedély szerinti tevékenység végzésének sajátosságait és körülményeit figyelembe véve szabja meg az engedély érvényességét, de az nem lehet hosszabb a rendszerelem tervezésénél figyelembe vett idõtartamnál. 3.027. A biztonsági osztályba tartozó, vagy a jelen Szabályzatot életbe léptetõ Kormányrendelet vonatkozó bekezdése szerinti nyomástartó edények, csõvezetékek és nyomáshatárolók esetében az üzemeltetési engedély kiadásának és érvényben maradásának feltétele a Hatóság által elfogadott szervezet által elvégzett, érvényes és sikeres biztonságtechnikai vizsgálatok dokumentált megléte. Sikertelen biztonságtechnikai vizsgálat esetén az érintett nyomástartó edény, csõvezeték és nyomáshatároló üzemeltetési engedélye érvényességét veszti. 3.028. Biztonsági osztályba tartozó, vagy a jelen Szabályzatot életbe léptetõ Kormányrendelet vonatkozó bekezdése szerinti nyomástartó edények, csõvezetékek és nyomáshatárolók biztonságtechnikai felülvizsgálatát:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes